

**KAZLŲ RŪDOS SAVIVALDYBĖS ADMINISTRACIJOS
JANKŲ SENIŪNIJA**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Seniūnijos duomenys: Biudžetinės įstaigos filialas, Mokyklos g. 6, LT-71253 Jankai, Kazlų Rūdos savivaldybė,

 tel. (8 343) 41 628, el. p. jankai@kazluruda.lt, filialo kodas 188618741

**KAZKŲ RŪDOS SAVIVALDYBĖS TARYBAI**

**AIŠKINAMASIS RAŠTAS**

**DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ, SAVIVALDYBĖS BIUDŽETO LĖŠŲ, SKIRTŲ KAZLŲ RŪDOS SAVIVALDYBĖS VIETINĖS REIKŠMĖS KELIAMS IR GATVĖMS TIESTI, TAISYTI (REMONTUOTI), PRIŽIŪRĖTI, SAUGAUS EISMO SĄLYGOMS UŽTIKRINTI BEI DAUGIABUČIŲ/SODININKŲ BENDRIJŲ PRIVAŽIUOJAMIESIEMS KELIAMS IR AIKŠTELĖMS TVARKYTI, NAUDOJIMO TVARKOS APRAŠO PATVIRTINIMO**

2023-09-13

Jankai, Kazlų Rūdos sav.

**Sprendimo projekto teisinis pagrindas:** Lietuvos Respublikos vietos savivaldos įstatymo 6 straipsnio 32 punktas, 15 straipsnio 4 dalis, Lietuvos Respublikos kelių įstatymo 4 straipsnio 3 dalis, Kelių priežiūros ir plėtros programos finansavimo lėšų naudojimo tvarkos aprašas, patvirtintas Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, bei atsižvelgiant į 2023-05-30 Kelių priežiūros ir plėtros programos investicijų skyrimo 2024–2026 metų gatvių ir šaligatvių remontui susirinkimo protokolą.

 **Sprendimo tikslas:** patvirtinti naujos redakcijos Kelių priežiūros ir plėtros programos finansavimo lėšų, bei savivaldybės biudžeto lėšų, skirtų Kazlų Rūdos savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, daugiabučių / sodininkų bendrijų privažiuojamųjų kelių, aikštelių tvarkymo lėšų naudojimo tvarkos aprašą, kuris nustatytų Kelių priežiūros ir plėtros programos lėšų bei Savivaldybės biudžeto lėšų finansavimo Kazlų Rūdos savivaldybės vietinės reikšmės keliams ir gatvėms tiesti, taisyti (remontuoti), rekonstruoti, prižiūrėti ir saugaus eismo sąlygoms užtikrinti, daugiabučių / sodininkų bendrijų privažiuojamųjų kelių, aikštelių tvarkymo lėšų naudojimą, administravimą, apskaitą ir kontrolę.

**Kiti pagrindimai ir paaiškinimai:**  šiuo tvarkos aprašu siekiama skatinti vietos bendruomenę prisidėti prie savo gyvenamosios aplinkos bei savivaldybės kelių infrastruktūros gerinimo, išreiškiant bendruomenės narių valią, jos norus ir lūkesčius.

**Teisės aktai, kuriuos reikės pakeisti ar panaikinti priėmus šį sprendimą:** Bus keičiamas Kelių priežiūros ir plėtros programos finansavimo lėšų paskirstymo ir naudojimo Kazlų Rūdos savivaldybės susisiekimo infrastruktūros objektams finansuoti tvarkos aprašas. Sprendimo projektas neprieštarauja galiojantiems Lietuvos Respublikos teisės aktams.

 **Kiek biudžeto lėšų pareikalaus:** Sprendimui įgyvendinti naudojamos Kelių priežiūros ir plėtros programos, einamų metų biudžeto lėšos, skirtos kelių remontui, privačios lėšos.

 Sprendimo projektas antikorupciniu požiūriu nevertintinas.

|  |  |  |
| --- | --- | --- |
| Jankų seniūnijos seniūnas |  | Jevgenij Kušnarenko |

J.Kušnarenko, tel. (8 343)  41 628, el. p. jevgenij.kusnarenko@kazluruda.lt